ยกสยาม
เกมทศกัณฐ์ ยกสยาม (เดิมชื่อ "เกมทศกัณฐ์ ยกสยาม") เป็นรายการเกมโชว์ควิซโชว์ ที่เน้นส่งเสริมให้คนในแต่ละจังหวัดรักบ้านเกิด ส่งเสริมให้เกิดการใช้ความรู้ความสามารถ ที่เกี่ยวกับประเพณีวัฒนธรรมท้องถิ่น ในแต่ละจังหวัด ถ่ายทอดผ่านเกมได้อย่างสนุกสนาน เริ่มออกอากาศครั้งแรกเมื่อวันที่ 18 กุมภาพันธ์ พ.ศ. 2551 - 28 กุมภาพันธ์ พ.ศ. 2554 เวลา 18.30 น. ทาง โมเดิร์นไนน์ทีวี ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ดำเนินรายการโดย ปัญญา นิรันดร์กุล
ยกสยาม ๑๐๐
ยกสยาม ๑๐๐ นั้น ให้ผู้เข้าแข่งขัน 1 คน กับที่ปรึษาคนสนิท 3 คน จะต้องตอบคำถามที่เกี่ยวกับสยามประเทศ โดยผู้เข้าแข่งขันจะต้องตอบคำถามซึ่งมี 2 ตัวเลือก ถ้าผู้เข้าแข่งขันตอบถูก จะได้เงินรางวัลสะสมข้อละ 10,000 บาทเข้าสู่กองกลาง แต่ถ้าตอบผิดเกมหยุด เงินรางวัลสะสมไปสมทบให้กับผู้เข้าแข่งขันคนต่อไป ถ้าผู้แข่งขันสามารถตอบได้ทั้ง 100 คำถามติดต่อกัน รับเงินรางวัลตามที่ได้มีการสะสมในกองกลางทั้งหมด